Hindiston "Arixant" atom suv osti kemasidan jangovar kallak tashishga qodir bo‘lgan K-4 ballistik raketasining sinov parvozini amalga oshirdi, deb xabar bermoqda IANS agentligi. Aniqlashtirilicha, ballistik raketa va suv osti kemasi Hindistonning mudofaa tadqiqotlari va ishlanmalari tashkiloti (DRDO) mulki hisoblanadi. Sinovlar Bengal bo‘g‘ozida 31 martdayoq o‘tkazilgan, biroq u haqda endi ma’lum bo‘ldi. K-4 raketasi 20 metr chuqurlikdan otilgan va 700 km uzoqlikdagi mo‘ljalni nishonga urgan.